CELEX: 62014TN0167
Language: lt
Date: 2014-03-13 00:00:00
Title: Byla T-167/14: 2014 m. kovo 13 d. pareikštas ieškinys byloje Søndagsavisen A/S/Europos Komisija

14.7.2014   
            
            
               LT
            
            
               Europos Sąjungos oficialusis leidinys
            
            
               C 223/13
            
         2014 m. kovo 13 d. pareikštas ieškinys byloje Søndagsavisen A/S/Europos Komisija
   
   (Byla T-167/14)
   2014/C 223/17
   Proceso kalba: danų
   
      Šalys
   
   
      Ieškovė: Søndagsavisen A/S (Søborg, Danija), atstovaujama M. Honoré ir C. Fornø
   
      Atsakovė: Europos Komisija
   
      Reikalavimai
   
   
               —
            
            
               Panaikinti 2013 m. lapkričio 20 d. Komisijos sprendimą neprieštarauti dėl Danijos planuojamos gamybos ir inovacijų pagalbos rašytinės žiniasklaidos priemonėms (SA.36366).
            
         
               —
            
            
               Priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Ieškovė, pagalbos gavėjų konkurentė, teigia, kad Komisija turėjo pripažinti, jog yra abejonių dėl priemonės, apie kurią pranešta, suderinamumo su vidaus rinka, ir todėl turėjo priimti sprendimą pradėti oficialią tyrimo procedūrą pagal SESV 108 straipsnio 2 dalį ir Procedūros reglamento (1) 4 straipsnio 4 dalį. To nepadariusi Komisija nepaisė ieškovės procedūrinių teisių pagal 108 straipsnio 2 dalį.
   Grįsdama argumentą, kad buvo pagrįstų abejonių dėl schemos suderinamumo su vidaus rinka, ieškovė remiasi trimis ieškinio pagrindais:
   
               —
            
            
               Komisija visiškai nepatikrino, ar schema buvo tinkama išplėsti Danijos gyventojams skelbiamų naujienų turinį ir taip skatinti demokratijos procesą,
            
         
               —
            
            
               ginčijamas sprendimas bet kuriuo atveju nepakankamai motyvuotas tinkamumo požiūriu ir
            
         
               —
            
            
               Komisija neįvertino, ar schema neiškraipo konkurencijos tarp nemokamų ir mokamų laikraščių.
            
         
      (1)  1999 m. kovo 22 d. Tarybos reglamentas (EB) Nr. 659/1999, nustatantis išsamias EB Sutarties 93 straipsnio taikymo taisykles (OL L 83, p. 1; 2004 m. specialusis leidimas lietuvių k., 8 sk., 1 t., p. 339).